সমগ্র খেলোয়াড়ী জীবনে আটটিমাত্র টেস্টে অংশগ্রহণ করেছেন পিটার ম্যাকালিস্টার। ২৬ ফেব্রুয়ারি, ১৯০৪ তারিখে সিডনিতে সফরকারী ইংল্যান্ড দলের বিপক্ষে টেস্ট ক্রিকেটে অভিষেক ঘটে তার। ১ জুলাই, ১৯০৯ তারিখে লিডসে একই দলের বিপক্ষে সর্বশেষ টেস্টে অংশ নেন তিনি।

দীর্ঘদেহের অধিকারী পিটার ম্যাকালিস্টার অস্ট্রেলিয়ার পক্ষে আটটি টেস্টে অংশগ্রহণ করেছিলেন। তবে, মাঠে তিনি তেমন কোন প্রভাব বিস্তার করতে পারেননি। অংশগ্রহণ টেস্টগুলোর ছয়টি ১৯০৩-০৪ ও ১৯০৭-০৮ মৌসুমে ইংল্যান্ডের বিপক্ষে খেলেছিলেন।

১৯০৯ সালে অস্ট্রেলিয়া দল ইংল্যান্ড গমন করে। সফরের পূর্বে তাকে অগণতান্ত্রিক পন্থায় দলের সহঃঅধিনায়ক ও কোষাধ্যক্ষ হিসেবে মনোনয়ন দেয়া হয়। ফলশ্রুতিতে অস্ট্রেলিয়ার আন্তর্জাতিক ক্রিকেট কন্ট্রোল বোর্ডের সাথে খেলোয়াড়দের মতবিরোধ ঘটে। খেলোয়াড়দের মনোনীত ব্যবস্থাপক ফ্রাঙ্ক লেভার তাকে সাথে নিতে অস্বীকৃতি জ্ঞাপন করলেও তিনি জোরপূর্বক এ সফরে যান। এরফলে বিগ সিক্সের মন্ত্রণা, দক্ষিণ অস্ট্রেলীয় ক্রিকেট সংস্থার সমর্থন ও মেলবোর্ন ক্রিকেট ক্লাবের কয়েকজনের অসন্তুষ্ট সদস্যদের প্রভাবে ১৯১২ সালের ত্রি-দেশীয় প্রতিযোগিতায় বিরূপ প্রভাব পড়ে।

প্রথম-শ্রেণীর ক্রিকেট
আন্তর্জাতিক ক্রিকেট
অবসর
বিতর্কিত ভূমিকা